laion/Wikipedia-Exotic huggingface dataset:
Highwayman (שיר)

"Highwayman" הוא שיר שכתב הזמר והיוצר האמריקאי ג'ימי ווב (אנ'), המתאר גלגולים שעוברת נשמתו של גיבור השיר: כשודד דרכים, ספן, בנאי בסכר הובר, וכמפקד חללית. השיר הושפע מקורות חייו של הפושע הבריטי ג'ונתן ויילד. השיר זכה ב-1985 להצלחה בעקבות הגרסה של הסופרגרופ שהקימו ג'וני קאש, ויילון ג'נינגס, ווילי נלסון וקריס קריסטופרסון. האלבום Highwayman הפך לאלבום הפלטינה הנמכר ביותר, והגרסה שלהם לשיר שהתה במקום הראשון במצעד שירי הקאנטרי של מגזין הבילבורד במשך 20 שבועות. הגרסה שלהם זיכתה את ווב בפרס גראמי לשיר הקאנטרי הטוב ביותר ב-1986. הגרסה של ווב לשיר התפרסמה לראשונה באלבום El Mirage במאי 1977. ווב כלל גרסה משלו באלבומו Ten Easy Pieces משנת 1996, גרסה מהופעה חיה באלבומו Live and at Large משנת 2007, גרסה עם בניו (כריסטיאן, ג'סטין וג'יימס) The Webb Brothers באלבומם Cottonwood Farm משנת 2009, ודואט עם מארק קנופלר באלבום Just Across the River משנת 2010. גלן קמפבל, הקליט אותו ב-1978 ופרסם אותו באלבומו Highwayman באוקטובר 1979. הזמר הנורווגי Finn Kalvik הקליט גרסה מתורגמת של השיר לאלבומו "Natt og Dag" מ-1981. הגרסה של להקת highwaymen בזמן שחברי הלהקה הקליטו את אלבומם הראשון, המוזיקאי מרטי סטיוארט השמיע להם את השיר, והם אימצו את שם השיר לשם הלהקה שהקימו, [The Highwaymen (אנ') ולשם האלבום הראשון שלהם, Highwayman. מבחינתם, תאם השם את תדמיתם כ"פורעי חוק" בעולם מוזיקת קאנטרי. בגרסה של להקת The Highwaymen לשיר, כל בית בשיר הושר על ידי מבצע אחר: תחילה נלסון בתור שודד הדרכים, אחר כך קריסטופסון כספן, ג'נינגס כבנאי בסכר, ולבסוף קאש כמפקד החללית. ווב ציין מאוחר יותר, "אני לא יודע איך הם החליטו מי ייקח איזה פסוק, אבל זה שג'וני אחרון היה כמו שאלוהים שר את השיר שלך." בעקבות הצלחת השיר פורסם קליפ בשחור-לבן, המתאר באמצעות שחקנים את עלילת השיר. בנוסף, כל אחד מהמבצעים נראה לזמן קצר בשמיים שר כמה שורות מהשיר. הסרטון מסתיים שכשפניהם של ג'נינגס, נלסון, קאש וקריסטופרסון מוצגות כחצובות בסלע, בדומה לנשיאים בהר ראשמור. הגרסה של הרביעייה נכנסה למצעד שירי הקאנטרי של מגזין הבילבורד ב-18 במאי 1985, עלתה למקום הראשון ושהתה 20 שבועות במצעד. השיר הגיע למקום החמישי בדירוג השמעות שירי הקאנטרי ב-1985. פרס גראמי עבור שיר הקאנטרי הטוב ביותר של 1985. גיבור גיטרה, יואב קוטנר, גלובס, 2006 הדרך, קורמאק מקארתי, מתן חרמוני, הארץ, 2009 מידע על היצירה "Highwayman" באתר מיוזיק בריינז מידע על הסינגל "Highwayman" באתר מיוזיק בריינז Hurst, Hawkeye, "Waylon and Johnny Walk the Straight and Narrow Together", Orlando Sentinel. - July 21, 1985 Campbell, Mary, "High-powered Highwaymen are musical outlaws", Associated Press - (c/o The Augusta Chronicle). - June 1, 1995 The Highwaymen - Highwayman, יוטיוב, ‏1985 Hot Country Songs, Billboard, ‏2013-01-02 (באנגלית אמריקאית) MacDonald, Patrick, "Proud Time for Pop", The Seattle Times. - December 29, 1985 "Billboard's Ratings of 1985's Top Pop Music Artists, San Francisco Chronicle January 1, 1986 "Highwayman - Grammy Awards", c/o grammy.com
ניקולא ז'קסון

ניקולא ז'קסון (בצרפתית: Nicolas Jackson; נולד ב-20 ביוני 2001 בדקר שבסנגל) הוא כדורגלן סנגלי המשחק בעמדת קשר הכנף בקבוצת צ'לסי ובנבחרת סנגל. ז'קסון גדל במחלקת הנוער של קאסה ספורטס מליגת העל הסנגלית, והחל את הקריירה המקצוענית שלו בקבוצה הבוגרת של המועדון. ב-3 בספטמבר 2019 חתם בוויאריאל מלה ליגה, והחל לשחק במחלקת הנוער של המועדון. ב-5 באוקטובר 2020 הושאל למשך עונה אחת למיראנדס מהליגה הספרדית השנייה. ב-18 באוקטובר ערך את הופעת הבכורה שלו במועדון, בתיקו 0-0 נגד מיורקה במסגרת המחזור השישי בליגה לעונת 2020/2021. הוא ערך 16 הופעות ליגה במדי המועדון, בהן הבקיע שער אחד. בתום תקופת ההשאלה חזר לוויאריאל. ב-3 באוקטובר 2021 ערך את הופעת הבכורה שלו בקבוצה הראשונה של ויאריאל, בניצחון 0–2 על ריאל בטיס במסגרת המחזור השמיני בליגה לעונת 2021/2022. ב-30 ביוני 2023 חתם לשמונה שנים בצ'לסי. נכלל בסגל נבחרת סנגל לטורניר מונדיאל 2022, על-אף שלא ערך הופעות במדי הנבחרת עד למועד הזימון. ב-21 בנובמבר 2022 ערך את הופעת הבכורה שלו בנבחרת, בהפסד 0–2 לנבחרת הולנד במסגרת המחזור הראשון בשלב הבתים של מונדיאל 2022. נכלל בסגל נבחרת סנגל לטורניר גביע אפריקה לאומות 2023. ניקולא ז'קסון, ברשת החברתית אינסטגרם ניקולא ז'קסון, באתר Transfermarkt ניקולא ז'קסון, באתר Soccerway ניקולא ז'קסון, באתר BDFutbol ניקולא ז'קסון, באתר WorldFootball.net ניקולא ז'קסון, באתר National Football Teams ניקולא ז'קסון, באתר FootballDatabase.eu El Villarreal firma al joven delantero Nicolás Jackson el 'Neymar' senegalés para uno de sus dos filiales באתר Castellón Información, ‏ 3 בספטמבר 2019 (בספרדית) Jackson will play on loan at Mirandés באתר הרשמי של ויאריאל, 5 באוקטובר 2020 (באנגלית) Nicolas Jackson joins the Blues, Chelsea FC, 30 June 2023 Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
מורנו גרציאני

מורנו אברהם בן משה גרציאני (בבולגרית: Морено (Аврам) Моше Грасияни;‏ 1872, שומן, האימפריה העות'מאנית – 1941, סופיה, ממלכת בולגריה) היה קולונל יהודי בצבא בולגריה, אחד משלושת היהודים היחידים שהגיעו לדרגה זו, וגיבור מלחמה בולגרי. מורנו גרציאני (גרסיאני) נולד בעיר שומן למשפחת נכבדים אמידה שעסקה במסחר. במהלך המלחמה העות'מאנית-רוסית (1877–1878) נאלצה המשפחה לעזוב את העיר בשל הפגזות צבא האימפריה הרוסית. בהמשך, עם שובם לעיר כיהן אביו שמואל באגודת סיוע לפליטים יהודים מהעיר רוסה שהגיעו לעיר. מורנו גרציאני רכש השכלה יסודית בבית הספר של הקהילה היהודית. אביו של מורנו התכוון לשלוח אותו ללימודי רפואה בווינה, אך גרציאני החליט לבחור בקריירה צבאית והתקבל לבית הספר הצבאי בסופיה, אותו סיים בהצלחה ב-1896. הוא היה היהודי הראשון מעירו שבחר בקריירה צבאית בצבא בולגריה ואחד הראשונים מקרב יהדות בולגריה. ב-1906 הועלה לדרגת קפיטן והוצב בחיל המצב בעיירה אלנה שם כיהן כגזבר גדוד רגלים. במהלך שירותו סבל מהתנכלויות רבות על רקע אנטישמי מצד תושבים בעיירה. באחד הימים נקלע למריבה עם בעל חנות בולגרי שהגיע למשרדו, וגרציאני סילק אותו מחדרו. בנו של בעל החנות ביחד עם חבורת צעירים ארבו לגרציאני ותקפו אותו. הוא נפצע ואיבד את הכרתו. לאחר מספר ימים משהתאושש שב למשרדו, ובדרך אליו הותקף שוב על ידי אותה חבורת צעירים, תוך שהם גידפו אותו בשל מוצאו והבטיחו להורגו. גרציאני שלף את חרבו, דלק אחר חבורת הצעירים, ערף בחרבו את ראשו של אחד התוקפים והניס את השאר. בעקבות האירוע הועמד גרציאני לדין צבאי, הורשע ונגזרו עליו 15 שנות מאסר. הוא ערער לערכאה צבאית עליונה. במהלך הערעור טען גרציאני כי הגן על כבודם של מדי הקצין שלו ועל כבודה של בולגריה עליה נשבע להגן. בית המשפט זיכה אותו מכל אשמה והותר לו להמשיך בשירותו הצבאי. בהמשך, מונה גרציאני למפקד גדוד חיל רגלים ובמהלך מלחמת העולם הראשונה מונה לראש המטה של דיוויזיית הרגלים ה-12 של צבא בולגריה (בול'). ב-1918 הועלה לדרגת פולקובניק. במהלך המלחמה עוטר בצלב הברזל דרגה שנייה ובסיומה השתחרר מהצבא. ב-1924, לאחר שחרורו מהצבא הצטרף לאיגוד הקצינים והחיילים היהודים המשוחררים, אשר בראשו עמד אברהם תג'ר וכיהן בהנהלת האיגוד. בעת המשבר הכלכלי העולמי (1929) נמנה עם יוזמי הקמת בנק "נארודין טרוד" אשר בסיוע כספי של הג'וינט, העניק אשראי לבעלי עסקים מקרב הקצינים והחיילים המשוחררים אשר נקלעו לקשיים כלכליים. בשלהי 1939 חלה מורנו גרציאני ורותק לביתו בסופיה בשל מחלתו. הוא הלך לעולמו בקיץ 1941. אף על פי שבולגריה כבר נמנתה עם מדינות הציר, החוק להגנת האומה היה בתוקף והצבא הגרמני כבר חנה על אדמת הממלכה, נערכה לגרציאני הלוויה צבאית רשמית בלווי משמר כבוד. תחילה הוצב ארונו בבית הכנסת בסופיה ומשם בלווי מאות רבות של מלווים מקרב יהודי סופיה ואנשי צבא בולגריה, הובל לקבורה בבית הקברות המרכזי. מדיה וקבצים בנושא מורנו גרציאני בוויקישיתוף ראיון עם עדה לוי (1914–2014), בתו של מורנו גרציאני, באתר vimeo, מראיין: ג'קי קומפורטי, 1990. Jacky Comforty, Martha Aladjem Bloomfield, The Stolen Narrative of the Bulgarian Jews and the Holocaust, Rowman & Littlefield, 2021, ISBN 9781793632913, pages 48–49. בטה חרלנובה, השתתפות יהודי שומן במלחמות הבלקן ומלחמת העולם הראשונה, באתר museum-shumen.eu, 2017, עמודים 282–283 (בבולגרית). אלברט רומנו, התנועה האנטישמית בבולגריה, בתוך: אנציקלופדיה של גלויות–יהדות בולגריה, ירושלים, 1967 עמוד 313. בוריס מקסימוב, תולדות בני ברית בבולגריה, בתוך: אנציקלופדיה של גלויות–יהדות בולגריה, ירושלים, 1967 עמוד 721.
פסטל דה אנגו

פסטל דה אנגו (בפורטוגזית: Pastel de Angu) הוא מאפה ממולא הנפוץ בקרב תושבי העיר מצ'אדו בברזיל. המאפה מורכב מבצק אנגו, העשוי מקמח תירס ומים וממולא בבשר וגבינה שאותם אופים או מטגנים. מלבד שמו המקורי, המאכל נקרא גם פסטל דה פובה (Pastel de Fubá). מדיה וקבצים בנושא פסטל דה אנגו בוויקישיתוף מתכון פסטל דה אנגו, באתר Gabymora Pastel de Angu Brazilian Pastel - 3 Fillings, Olivia's Cuisine, ‏2018-07-13 (באנגלית אמריקאית) Pastel de Fubá – Cook'n Enjoy, cooknenjoy.com (ב־Brazilian Portuguese) Pastel de Fubá, Receitas (ב־Brazilian Portuguese)
Santa Baby (אלבום)

Santa Baby (בעברית: סנטה מתוק) הוא אלבום אולפן התשיעי ואלבום חג המולד הראשון של של הזמרת-יוצרת האמריקאית אלישה קיז. האלבום יצא לאור ב-4 בנובמבר 2022, על ידי חברת התקליטים אלישה קיז רקורדס. מידע על האלבום Santa Baby באתר MusicBrainz מידע על האלבום Santa Baby באתר AllMusic האלבום Santa Baby באתר אפל מיוזיק Williams, Ebony (2022-10-24). "Alicia Keys announces first Christmas album "Santa Baby"". Atlanta Journal-Constitution (באנגלית). נבדק ב-2022-10-28. Samuels, Keithan (2022-10-28). "Alicia Keys Shares New Holiday Song 'December Back 2 June'". Rated R&B. נבדק ב-2022-10-28. Release formats for Santa Baby on October 31, 2022: "Alicia Keys - "SANTA BABY" (Target Exclusive, CD)". Target Store. נבדק ב-31 באוקטובר 2022. {{cite web}}: (עזרה) "Santa Baby CD Alicia Keys". Recordstoreday Store. נבדק ב-31 באוקטובר 2022. {{cite web}}: (עזרה) "Santa Baby". Apple Music (US). 31 באוקטובר 2022. נבדק ב-31 באוקטובר 2022. {{cite web}}: (עזרה)
התמוטטות גשר מורבי

התמוטטות גשר מורבי התרחשה ב־30 באוקטובר 2022, כאשר גשר תלוי להולכי רגל, בן 143 שנים, בעיר מורבי (אנ') שבמדינת גוג'ראט, הודו, אשר עובר מעל נהר מצ'צ'הו (אנ'), קרס. באירוע נהרגו לפחות 135 בני אדם. גשר הולכי הרגל במורבי, שאורכו 230 מטרים, נבנה במהלך הראג' הבריטי במאה ה-19, ונחנך ב-20 בפברואר 1879. הגשר היה סגור לשם שיפוצים במשך חצי שנה, ונפתח ב-26 באוקטובר 2022, כארבעה ימים לפני האסון, לרגל הדיוואלי והשנה הגוג'ראטית החדשה. יותר מ-400 אנשים היו על הגשר בעת קריסתו, הרבה מעבר לקיבולת שלו, שהיא 150 אנשים. לפחות 135 בני אדם נהרגו באסון. עשרות אנשים נפצעו באורח אנוש, וישנם נעדרים. האסון התרחש כארבעה ימים לאחר שהגשר נפתח מחדש לאחר שיפוצים. כחמישה חודשים לאחר התמוטטות ה גשר הוחלפה עיריית מורבי על ידי הממשלה בטענה שהעירייה, שהקמת הגשר הייתה באחריותה, לא קיימה את תפקידיה הבסיסיים. ynet והסוכנויות, לפחות 132 הרוגים בהודו: גשר עם מאות אנשים קרס לנהר, באתר ynet, 30 באוקטובר 2022 Reopened a week ago, Morbi bridge was overcrowded: What led to tragedy? 5 points, Hindustan Times, October 30, 2022 ynet והסוכנויות, לפחות 136 הרוגים בהודו: גשר עם מאות אנשים קרס לנהר, באתר ynet, 31 באוקטובר 2022 India bridge collapse: Many feared dead after hundreds plunge into river באתר סקיי ניוז, 30 באוקטובר 2022 (באנגלית) Hundreds plunge into river after India bridge collapses באתר BBC, ‏ 30 באוקטובר 2022 (באנגלית) Suspension bridge collapse: 5 months after deaths of 135, Gujarat govt supersedes Morbi municipality, The Indian Express, ‏2023-04-11 (באנגלית)
יחסי אוסטרליה–קירגיזסטן

יחסי אוסטרליה–קירגיזסטן הם יחסי החוץ בין הקהילייה של אוסטרליה לרפובליקה הקירגיזית. שתי המדינות כוננו יחסים דיפלומטיים ב-26 בדצמבר 1991, מיד לאחר עצמאותה של קירגיזסטן בעקבות קריסת ברית המועצות. אוסטרליה מיוצגת בקירגיזסטן על ידי הנציב העליון שלה במוסקבה, רוסיה. קירגיזסטן מיוצגת באוסטרליה באמצעות שגרירותה בטוקיו, יפן. מדיה וקבצים בנושא יחסי אוסטרליה–קירגיזסטן בוויקישיתוף יחסי אוסטרליה–קירגיזסטן באתר משרד החוץ האוסטרלי יחסי אוסטרליה–קירגיזסטן באתר משרד החוץ האוסטרלי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אוסטרליה–לאוס

יחסי אוסטרליה–לאוס הם היחסים הדיפלומטיים הרשמיים שבין הקהילייה של אוסטרליה לבין הרפובליקה הדמוקרטית העממית של לאוס. היחסים הדיפלומטיים בין אוסטרליה ללאוס כוננו ב-15 בינואר 1952 עם מינויו של שגריר אוסטרלי, שהיה ממוקם בסייגון, דרום וייטנאם. זוהי מערכת היחסים הדיפלומטית הארוכה ביותר שיש ללאוס עם מדינה כלשהי. אוסטרליה הקימה נציגות דיפלומטית בוויינטיאן בדצמבר 1960, ושדרגה אותה לרמת שגרירות מלאה בינואר 1963 השגרירות נותרה פתוחה לאורך כל השינויים הפוליטיים בלאוס, בפרט ביטול המלוכה והקמת הרפובליקה הדמוקרטית העממית של לאוס בשנת 1975. אוסטרליה היא שותפה ותיקה לפיתוח, סחר והשקעות ללאוס. ב-2019–2020 אוסטרליה סיפקה 45.3 מיליון דולר בסך הכל סיוע רשמי לפיתוח ללאוס. זה כלל 25.6 מיליון דולר במימון דו-צדדי. בפברואר 2022, אוסטרליה התחייבה להגדלה משמעותית בסיוע. הסחר הדו-כיווני בסחורות ושירותים הסתכם בשווי 13,9 מיליון דולר ב-2019–2020. הסכם על קידום והגנה על השקעות בין אוסטרליה ללאוס קיים מאז 1995. אוסטרליה ולאוס הן צד להסכם הסחר החופשי ASEAN-אוסטרליה-ניו זילנד (AANZFTA). לשכת המסחר האוסטרלית בלאוס (AustCham Lao) הוקמה בשנת 2005 - לשכת המסחר הבינלאומית הראשונה במדינה. בזמן המפקד הלאומי של 2016, יותר מ-15,000 אנשים בקהילה האוסטרלית הזדהו כבעלי מוצא מלאוס. לפני מגפת הקורונה, אוסטרליה הייתה יעד מועדף עבור סטודנטים מלאוס הלומדים בחו"ל. לאוס מחזיקה באוסטרליה שגרירות בקנברה. אוסטרליה מחזיקה בלאוס שגרירות בוויינטיאן. מדיה וקבצים בנושא יחסי אוסטרליה–לאוס בוויקישיתוף יחסי אוסטרליה–לאוס, באתר משרד החוץ האוסטרלי Australian Minister To Indo-China Newcastle Morning Herald ‏, 13 בנובמבר 1952 יחסי אוסטרליה–לאוס, באתר משרד החוץ האוסטרלי MINISTER FOR EAST The Canberra Times‏, 31 בדצמבר 1960 "Mr Arthur Malcolm Morris". The Canberra Times‏ 18 בינואר 1963 Strengthening Australia’s ties with Laos באתר מדרש החוץ האוסטרלי, 27 בפברואר 2022
תקשורת בערב הסעודית

התקשורת בערב הסעודית עברה כברת דרך מאז הקמת מנהלת הדואר, הטלפון והטלגרף (PTT) בממלכה ב-1926. מנהלת הדואר, הטלפון והטלגרף (PTT) הייתה הסוכנות הממשלתית הראשונה שהוקמה על ידי המלך אבן סעוד ב-1926 כדי לספק ולשלוט בשירותי הדואר והטלקומוניקציה. בשנת 1934 ייבאה הממלכה את התחנה האלחוטית הניידת הראשונה שסיפקה את שירותי הטלגרף. באותה שנה הושק גם הקישור הטלפוני בין ערים וכפרים בממלכה. בשנת 1984 הוצגה והופעלה רשת הסיבים האופטיים הראשונה במדינה, ובשנת 1995 הושקו שירותי הסלולר. חברת הטלקום הסעודית (STC) הייתה החברה הראשונה בערב הסעודית שסיפקה שירות טלפון נייד וקווי. בשנת 2019, סעודיה דורגה במקום השני מבין מדינות ה-G20 בכל הנוגע לזמינות ספקטרום התדרים המוענק למפעילים עבור שירותי סלולר. נכון לשנת 2021 שירותי דור 5 זמינים למחצית מהאוכלוסייה ובמרבית הערים. שידורי המדיה בבעלות המדינה. המדינה מפעילה 4 רשתות טלוויזיה ומספר רשתות רדיו. קיימות 31 תחנות FM ו-43 תחנות AM. קיימים 22 ספקי אינטרנט, ו-34,117,590 משתמשי אינטרנט המהווים 98% מהאוכלוסייה. שירות ADSL בערב הסעודית הפך לזמין מאז 2001. כחלק מהמונופול שלה על כל שיטות התקשורת בערב הסעודית, חברת הטלקום הסעודית היא הספקית המלאה היחידה, אם כי מספר ספקיות אינטרנט זמינות, באישור חברת הטלקום הסעודית. קיימים שירותי אינטרנט מבוססי סיבים אופטיים אך הפריסה שלהם נמוכה. ערב הסעודית אוסרת יותר מ-5 מיליון אתרים באינטרנט, בעיקר בתחומי פורנוגרפיה, זכויות להט"ב, סוגיות של זכויות אדם, טרור, ביקורת נגד הממלכה ומשפחת המלוכה, מידע מאויבי האסלאם וסאטירה. כמו כן נחסמה גישה לאתרי אינטרנט המזוהים עם, עם חזבאללה, קבוצות תימניות וגורמים המזוהים עם האחים המוסלמים הסורים, ומידע המספר על השואה. "From telegrams to digital services: IT has traveled a long way in Saudi Arabia". Arab News (באנגלית). 2018-09-23. נבדק ב-2019-07-17. "Ministry of Communications and Information Technology". www.mcit.gov.sa. אורכב מ-המקור ב-24 במרץ 2019. {{cite web}}: (עזרה) "Saudi Arabia ranked second among G20 countries for telecoms expansion". Arab News (באנגלית). 2019-07-11. נבדק ב-2019-07-17. Central Intelligence Agency, Saudi Arabia, The World Factbook, 2022-10-20 "Censorship in Saudi Arabia". "Freedom under Watch: Under the Veil of Saudi Cyberspace". Middle East Center (באנגלית). 2017-05-08. נבדק ב-2018-12-12.
יחסי יוון–לאוס

יחסי יוון–לאוס הם היחסים הדיפלומטיים הרשמיים שבין הרפובליקה ההלנית לבין הרפובליקה הדמוקרטית העממית של לאוס. שתי המדינות כוננו יחסים דיפלומטיים ב-15 ביוני 1989. הבידוד הבינלאומי ארוך הטווח של לאוס, המרחק הגאוגרפי העצום המפריד בין שתי המדינות והעדר קהילה יוונית מתמשכת בלאוס סיפקו מרחב מועט, בעבר, לפיתוח יחסים פוליטיים דו-צדדיים, אשר, עם זאת, מתקיימים בעיקר באופן רב צדדי. לאוס מיוצגת ביוון באמצעות שגרירותה בז'נבה, שווייץ. יוון מיוצגת בלאוס באמצעות שגרירותה בהאנוי, וייטנאם. מדיה וקבצים בנושא יחסי יוון–לאוס בוויקישיתוף יחסי יוון–לאוס, באתר משרד החוץ היווני יחסי יוון–לאוס, באתר משרד החוץ היווני
יחסי אוסטרליה–המלדיביים

יחסי אוסטרליה–המלדיביים הם היחסים הדיפלומטיים הרשמיים שבין הקהילייה של אוסטרליה לבין רפובליקת המלדיביים. אוסטרליה והמלדיביים כוננו יחסים דיפלומטיים בתחילת 1974, כאשר השגריר הראשון של אוסטרליה שאינו תושב אוסטרליה הציג את אמנתו ב-17 בפברואר 1974. עם הצטרפות האיים המלדיביים לחבר העמים הבריטי ב-1983 והצטרפותה מחדש ב-2020 לאחר פרישתה ב-2016, שתי המדינות החליפו נציבים עליונים ביניהן. בעבר יוצגה אוסטרליה במלדיביים באמצעות הנציב העליון בקולומבו, סרי לנקה, אך בפברואר 2022 הודיעה אוסטרליה על תוכניות לפתוח נציבות עליונה במאלה כחלק מסדרת צעדים של ממשלת מוריסון לשיפור היחסים הדו-צדדיים של אוסטרליה באזור צפון מזרח האוקיינוס ההודי. סך הסחר הדו-צדדי עמד על 160 מיליון דולר אוסטרלי ב-2018, מתוכם 46 מיליון דולר אוסטרלי יצוא סחורות אוסטרלי, בעיקר מזון ומשקאות. אוסטרליה היא גם שותפה לפיתוח, התומכת בפרויקטים הקשורים לשינויי אקלים, ממשל ובטיחות ימית, ומהווה מקור משמעותי למלגות חינוכיות לסטודנטים מלדיביים. סך הסיוע האוסטרלי הרשמי לפיתוח לאיים המלדיביים בשנים 2019–2020 היה תקציב של 2.6 מיליון דולר אוסטרלי. המלדיביים מיוצגת באוסטרליה באמצעות הנציב העליון שלה בסינגפור, ובנוסף מחזיקה קונסוליית כבוד במלבורן. אוסטרליה מיוצגת במלדיביים באמצעות הנציבות העליונה שלה בקולומבו, סרי לנקה. מדיה וקבצים בנושא יחסי אוסטרליה–המלדיביים בוויקישיתוף יחסי אוסטרליה–המלדיביים, באתר משרד החוץ האוסטרלי Australian Relations with The Maldives Australian Foreign Affairs Record Vol. 45 No. 2 הנציבות העליונה במלדיביים באתר משרד החוץ האוסטרלי Australia begins to step it up in the northeast Indian Ocean באתר lowyinstitute‏, 2 במרץ 2022 יחסי אוסטרליה–המלדיביים, באתר משרד החוץ האוסטרלי
פלורנטינו לואיש

פלורנטינו איבראין מוריש לואיש (בפורטוגזית: Florentino Ibrain Morris Luís; נולד ב-19 באוגוסט 1999 בליסבון שבפורטוגל), הידוע בקיצור כפלורנטינו, הוא כדורגלן פורטוגזי המשחק בעמדת הקשר האחורי בקבוצת בנפיקה ליסבון מליגת העל הפורטוגלית. פלורנטינו גדל במחלקת הנוער של בנפיקה ליסבון. ב-10 בפברואר 2019 ערך את הופעת הבכורה שלו בקבוצה הבוגרת של המועדון, בניצחון 10-0 על נסיונל מדיירה במסגרת המחזור ה-21 בליגת העל הפורטוגלית לעונת 2018/2019. ב-17 במרץ ערך את הופעת הבכורה שלו במועדון, בניצחון 4-0 על מוריירנסה במסגרת המחזור ה-26 בליגה. ב-25 בספטמבר 2020 הושאל פלורנטינו למשך עונה אחת למונקו מליגת העל הצרפתית. ב-4 באוקטובר ערך את הופעת הבכורה שלו במועדון, בהפסד 1-0 לברסט במסגרת המחזור השישי בליגה לעונת 2020/2021. בסך הכל ערך תשע הופעות ליגה במדי המועדון. ב-31 באוגוסט 2021 הושאל פלורנטינו למשך עונה אחת לחטאפה מלה ליגה. ב-18 בספטמבר ערך את הופעת הבכורה שלו במועדון, בהפסד 3-0 לראיו ואיקאנו במסגרת המחזור החמישי בליגה לעונת 2020/2021. בסך הכל ערך 22 הופעות ליגה במהלך תקופת ההשאלה במועדון. בתום תקופת ההשאלה חזר פלורנטינו לבנפיקה ליסבון. לואיש היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021. בנפיקה ליסבון ליגת העל הפורטוגלית (1): 2018/2019 הסופר קאפ הפורטוגלי (2): 2019, 2023 נבחרת פורטוגל עד גיל 17 אליפות אירופה עד גיל 17 (1): 2016 נבחרת פורטוגל עד גיל 19 אליפות אירופה עד גיל 19 (1): 2018 מדיה וקבצים בנושא פלורנטינו לואיש בוויקישיתוף פלורנטינו לואיש, ברשת החברתית אינסטגרם פלורנטינו לואיש, באתר Transfermarkt פלורנטינו לואיש, באתר Soccerway פלורנטינו לואיש, באתר BDFutbol פלורנטינו לואיש, באתר WorldFootball.net פלורנטינו לואיש, באתר FootballDatabase.eu Florentino Luis à l'AS Monaco באתר הרשמי של מונקו, 25 בספטמבר 2020 (בצרפתית) COMUNICADO OFICIAL Florentino Luis באתר הרשמי של חטאפה, 31 באוגוסט 2021 (בספרדית)
יחסי המלדיביים–יוון

יחסי יוון–המלדיביים הם יחסי החוץ בין יוון לרפובליקת המלדיביים. שתי המדינות כוננו יחסים דיפלומטיים ב-17 בספטמבר 1983. היחסים בין שתי המדינות טובים, שיתוף הפעולה הדו-צדדי והרב-צדדי משביע רצון. במסגרת הדיאלוג בין האיחוד האירופי לאיים המלדיביים, יוון תרמה למאמצים להילחם בעוני ולקדם קיימות סביבתית באזור. יוון שלחה סיוע הומניטרי לאוכלוסייה שנפגעה מהצונאמי, וכן העניקה מלגות במוסדות אקדמיים יווניים. תרומתה של יוון למדינות מבודדות קטנות נמשכת גם במסגרת האו"ם. יוון מיוצגת במלדיביים באמצעות שגרירותה בניו דלהי, הודו. המלדיביים מחזיקה ביוון קונסוליה באתונה. מדיה וקבצים בנושא יחסי המלדיביים–יוון בוויקישיתוף יחסי יוון–המלדיביים באתר משרד החוץ היווני יחסי יוון–המלדיביים באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קרנון הנהרות

קָרנוּן הנהרות או קרנון הנחלים (שם מדעי: Salaria fluviatilis) הוא מין דג ממשפחת הקרנוניים. ניתן למוצאו לחופי הים התיכון. דג זה שוכן בקרקעית, בין סלעים ואבנים בעומק של עד שלושה מטרים. עיקר מזונו מגיע מחסרי חוליות. ממדיו נעים בין 2 ס"מ בשלבים הראשונים לחייו ל-14 ס"מ בבגרותו המלאה. גופו מאורך ונטול קשקשים. צבעו חום עד כסוף, עם כתמים ופסי רוחב כהים ומפותלים, וגחונו בהיר. קרנון הנהרות חדר למערכת המים המתוקים בארץ ישראל בתקופה קדומה והורגל לחיות בסביבות מים מתוקים, כגון בנהר הירדן ובכנרת. מדיה וקבצים בנושא קרנון הנהרות בוויקישיתוף קרנון הנהרות, באתר ITIS (באנגלית) קרנון הנהרות, באתר NCBI (באנגלית) קרנון הנהרות, באתר האנציקלופדיה של החיים (באנגלית) קרנון הנהרות, באתר FishBase (באנגלית) קרנון הנהרות, באתר GBIF (באנגלית) קרנון הנהרות באתר הרשימה האדומה של IUCN הבריטניקה החדשה לנוער, שנות התשעים דגי מים מתוקים בארץ - סנייקס | חיות אקזוטיות, באתר www.snakes.co.il קרנון הנחלים, באתר מגזין אקווה לדגי נוי ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
יחסי אוסטרליה–מיאנמר

יחסי אוסטרליה–מיאנמר הם היחסים הדיפלומטיים הרשמיים שבין הקהילייה של אוסטרליה לבין הרפובליקה של איחוד מיאנמר. אוסטרליה ומייאנמר כוננו יחסים דיפלומטיים ב-1 באוגוסט 1953. אוסטרליה תומכת נחרצת במעבר של מיאנמר לדמוקרטיה ולכלכלת שוק, ומעניקה סיוע לפיתוח עבור מיאנמר. לאחר ההפיכה הצבאית במיאנמר ב-1 בפברואר 2021, ממשלות יפן ואוסטרליה אישרו בפומבי שהן "יתאמו יחדיו באופן הדוק בנוגע למצב במיאנמר". מאז, הם הביעו שוב ושוב "חששות כבדים" מהפרות זכויות אדם במיאנמר תוך התחייבות "לעבוד יחד בשיתוף פעולה הדוק". מיאנמר מחזיקה באוסטרליה שגרירות בקנברה. אוסטרליה מחזיקה במיאנמר שגרירות ביאנגון. יחסי אוסטרליה–מיאנמר, באתר משרד החוץ האוסטרלי יחסי אוסטרליה–מיאנמר, באתר משרד החוץ האוסטרלי Japan and Australia Should Sanction the Myanmar Military באתר thediplomat‏, 26 במרץ 2022 שגרירות אוסטרליה במיאנמר
יחסי יוון–מיאנמר

יחסי יוון–מיאנמר הם היחסים הדיפלומטיים הרשמיים שבין הרפובליקה ההלנית לבין הרפובליקה של איחוד מיאנמר. ממלכת יוון ובורמה כוננו יחסים דיפלומטיים ב-20 במרץ 1958. המרחק הגאוגרפי המפריד בין יוון לבורמה, מדיניות הבידוד שנוקט המשטר הבורמזי מאז 1962, רמת הפיתוח הכלכלית הנמוכה של המדינה והגבלות שהטילו האו"ם והאיחוד האירופי על יחסים פוליטיים ודיפלומטיים לא סיפקו בעבר תנאים הולמים לפיתוח קשרים פוליטיים בין יוון לאיחוד מיאנמר. אולם מאז 2011, כאשר ממשלת מיאנמר התקדמה עם רפורמות פוליטיות נועזות, מיאנמר פיתחה במהירות את יחסיה הפוליטיים עם מדינות המערב. במקביל, יוון תמכה בהידוק יחסי האיחוד האירופי-מיאנמר. מיאנמר מיוצגת ביוון באמצעות שגרירותה ברומא, איטליה. יוון מיוצגת במיאנמר באמצעות שגרירותה בבנגקוק, תאילנד. מדיה וקבצים בנושא יחסי יוון–מיאנמר בוויקישיתוף יחסי יוון–מיאנמר, באתר משרד החוץ היווני יחסי יוון–מיאנמר, באתר משרד החוץ היווני
תאו מים קצר-קרניים

תאו מים קצר-קרניים (שם מדעי: Bubalus mephistopheles) הוא מין נכחד של בקר מהסוג תאו, אשר התקיים בסין של הפליסטוקן עד ההולוקן שלפני מיליון שנה עד לכנראה 1200 לפנה"ס, כך שהוא התקיים בהולוקן במשך ההיסטוריה (לאורך תקופת הברונזה של סין). המאובנים שלו התגלו בחנאן וביונאן שבסין, קרוב מעט לעמק הנהר הצהוב ואלה כללו בעיקר שרידי גולגולת וקרניים גדולות. מספר ממצאים שלו התגלו אולי גם בדולאווירה שבהודו, כך שאולי הוא התקיים לצד תרבות עמק האינדוס הקדומה. תאו זה היה דומה מאוד לתאו המים החי והיה בעל בסיס קרניים עבה, אם כי אלה התעקלו מעט כמו סהר. בעבר מספר חוקרים ראו בו תת-מין של תאו המים, אך נראה לפי בדיקות גנטיות שהיה מין עצמאי שגם לא היה אביו הקדמון, כפי שנחשב בעבר. מדיה וקבצים בנושא תאו מים קצר-קרניים בוויקישיתוף תאו מים קצר-קרניים, באתר ITIS (באנגלית) תאו מים קצר-קרניים, באתר Animal Diversity Web (באנגלית) תאו מים קצר-קרניים, באתר האנציקלופדיה של החיים (באנגלית) תאו מים קצר-קרניים, באתר GBIF (באנגלית)